Românul Daniel Dines revine la conducerea UiPath. Compania lider în domeniul software-ului a înregistrat o cădere masivă pe bursă
UiPath a anunțat, într-un comunicat transmis miercuri 29 mai, că Rob Enslin demisionează din funcția de director executiv și membru al Consiliului de Administrație al UiPath începând cu 1 iunie 2024. Românul Daniel Dines, fondator și fost director executiv al UiPath, va fi numit din nou director executiv, tot începând cu 1 iunie 2024. Dines ocupă în prezent funcția de Chief Innovation Officer și președinte executiv al Consiliului de Administrație.​